  Майя Бывальцева 5-тӥ шуркынмонлы Удмуртиын коронавирус инфекциен черлан 130 выль учыръёсты пусйизы. Со сярысь элькун тӧролэн но кивалтэтлэн «ВКонтакте» мерлыко вотэсысь огиназы ивортӥзы. Диагноззы Ижкарын 62 улӥсьёслэн зэмаз, Сарапулын – 13, Сарапул ёросын – тямыс, Глазкарын – сизьым, Можгаын – куать, Глаз ёросын – вить, Красногорск, Ува ёросъёсын – быдэн ньыль, Эгра, Балезино, Дэбес, Сюмси, Камбарка ёросъёсын – быдэн куинь, Яр ёросын – кык, Дэри, Можга, Сьӧлта, Кияса ёросъёсын – быдэн одӥг. 134 адями висёнэз вормиз. Куинь мурт улонысь кошкиз – 55, 65 но 70 аресъем кышномуртъёс Туннэ нуналлы элькунын выль коронавирус инфекциен черлан 9 сюрс 659 учыр лабораториосын зэматэмын. 7 сюрс 682 адями йӧназ, 178 мурт кулӥз. Та дыре 152 висисьёслэн тазалыксы секыт лыдъяське. Оглом Удмуртиын коронавируслы 546 сюрс 289 эскеронъёс ортчытӥзы, беро нуналскын – 5 сюрс 961. Тегъёс: Тазалык Ижкар висён Удмуртия коронавирус  